সাইরাজ বসন্ত বাহুতুলে (; ; জন্ম: ৬ জানুয়ারি, ১৯৭৩) মহারাষ্ট্রের বোম্বে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে অন্ধ্র, আসাম, মহারাষ্ট্র, মুম্বই ও বিদর্ভ এবং ইংরেজ ক্রিকেটে সারে ক্রিকেট বোর্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন সাইরাজ বাহুতুলে।   প্রথম-শ্রেণীর ক্রিকেট  সেন্ট জাভিয়ার্স হাই স্কুলে অধ্যয়ন করেছেন। ১৯৮৮ সালে লর্ড হ্যারিস শীল্ড আন্তঃবিদ্যালয়ের খেলায় সারদাশ্রম বিদ্যামন্দিরের পক্ষে শচীন তেন্ডুলকর ও বিনোদ কাম্বলি’র মধ্যকার ৬৬৪ রানের নিরবচ্ছিন্ন জুটিতে সেন্ট জাভিয়ার্স হাই স্কুলের বোলারদের অন্যতম ছিলেন তিনি।  ১৯৯১-৯২ মৌসুম থেকে ২০১৩ সাল পর্যন্ত সাইরাজ বাহুতুলে’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটের শুরুতে মুম্বই ও পরবর্তীতে বিদর্ভের পক্ষে প্রথম-শ্রেণীর ক্রিকেটে অংশ নেন। ঘূর্ণায়মান লেগ স্পিনার হিসেবে সাইরাজ বাহুতুলে ভারসাম্য বজায় রেখে যে-কোন ধরনের ক্রিকেট দলের পক্ষে আক্রমণাত্মক মেজাজে বোলিং করার অধিকারী ছিলেন। পাশাপাশি, ব্যাট হাতেও তার দক্ষতা ছিল। তাদের সাথে একত্রে মুম্বই থেকে স্নাতকধারী হয়েছিলেন। তবে, তার বোলিংয়ে তেমন প্রভাব ফেলতে পারেনি একদিনের আন্তর্জাতিকেও। ফলশ্রুতিতে, তাকে পুনরায় ঘরোয়া ক্রিকেটে ফিরে আসতে হয়।  ১৫ বছর মুম্বই দলে খেলার পর আরও বেতনের প্রত্যাশায় মহারাষ্ট্র দলের সাথে যুক্ত হন। এ দলে তিন বছর অবস্থান করেন ও ২৮.২২ গড়ে ৫৪ উইকেট লাভ করেন। ২০০৮ সালে পুনরায় মুম্বই দলে প্রত্যাবর্তন করেন ও রঞ্জী ট্রফির শিরোপা বিজয়ে ভূমিকা রাখেন। এ পর্যায়ে দলটি হায়দ্রাবাদের রাজীব গান্ধী ইন্টারন্যাশনাল স্টেডিয়ামে চূড়ান্ত খেলায় উত্তরপ্রদেশের মুখোমুখি হয় ও ৩৮তম শিরোপা বিজয়ী হয়।  ইংল্যান্ডের প্রিমিয়ার ডিভিশনে রেলিগেট প্রাইয়োরির সারে চ্যাম্পিয়নশীপে পাঁচ মৌসুম খেলেন। ২০০৫ সালে দলটি শিরোপা জয় করে। ব্যাট ও বল হাতে নিয়ে সাইরাজ বাহুতুলে জোড়ালো ভূমিকা রাখেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন সাইরাজ বাহুতুলে। ১৮ মার্চ, ২০০১ তারিখে চেন্নাইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৯ আগস্ট, ২০০১ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।  ইরানি ট্রফিতে একটি খেলায় ১৩ উইকেট পেয়েছিলেন তিনি। ফলশ্রুতিতে, ১৯৯৭ সালে ভারতীয় দলে খেলার জন্যে তাকে আমন্ত্রণ জানানো হয়। তিন বছর বাদে অনিল কুম্বলে’র আঘাতপ্রাপ্তির ফলে অস্ট্রেলিয়ার বিপক্ষে খেলার সুযোগ পান। তবে, দুই টেস্টে অংশ নিয়ে তাকে বেশ হিমশিম খেতে হয়েছিল।   অবসর  ১ জানুয়ারি, ২০১৩ তারিখে প্রথম-শ্রেণীর ক্রিকেট থেকে নিজের অবসরের কথা ঘোষণা করেন সাইরাজ বাহুতুলে।  ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। জুন, ২০১৪ সালে কেরালা দলের কোচ হিসেবে নিযুক্ত হন। এরপর, জুলাই, ২০১৫ সালে বাংলা দলের কোচ হন। এছাড়াও, রাজস্থান রয়্যালসের স্পিন বোলিং কোচের দায়িত্বে ছিলেন তিনি।   তথ্যসূত্র    আরও দেখুন   দোদ্দা গণেশ  সুরিন্দর অমরনাথ  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ভারতীয় একদিনের আন্তর্জাতিক ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আসামের ক্রিকেটার বিষয়শ্রেণী:অন্ধ্রপ্রদেশের ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:বিদর্ভের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:মুম্বইয়ের ক্রিকেটার বিষয়শ্রেণী:মুম্বই থেকে আগত ক্রিকেটার বিষয়শ্রেণী:মহারাষ্ট্রের ক্রিকেটার বিষয়শ্রেণী:সারে ক্রিকেট বোর্ডের ক্রিকেটার